ایرانی مذاکراتی ٹیم ویانا پہنچ گئی

ایرانی مذاکراتی وفد علی باقری کی سربراہی میں کچھ گھنٹے پہلے ویانا پہنچ گیا جہاں پابندیوں کی منسوخی پر مذاکرات کئے جائیں گے۔

خبر کا کوڈ: 5757

تاریخ: 04 August 2022 - 19:01

مقدس دفاع نیوز ایجنسی کی رپوٹ کے مطابق، اب سے کچھ گھنٹے پہلے ایران کی جوہری معاہدے کا مذاکراتی وفد علی باقری کی سربراہی میں آسٹریا کے در الحکومت ویانا پہنچ گیا ہے۔ مذاکراتی وفد پابندیوں کی منسوخی کے سلسلے میں ہونے والے مذاکرات کو آگے بڑھائے گا۔
اس ضمن میں آج ایرانی نمائندوں اور عالمی طاقتوں کے درمیان مختلف سطح کی باہمی گفتگو انجام پائے گی۔

اس موقع پر باقری کنی نے کہا کہ امریکہ کو جوہری معاہدے کے شراکت داروں کی فراخدلی سے پیش کردہ موقع سے فائدہ اٹھانا چاہیے۔

دوسری جانب ایرانی اور روسی مذاکرات کاروں نے آسٹریا کے شہر ویانا میں کچھ ہی دیر پہلے بات چیت شروع کی۔

واضح رہے کہ یورپی یونین کے نمائندہ اینرک مورا بھی ویانا پہنچ رہے ہیں۔ دونوں مذاکرات کار 7 برس قبل ہونے والے جوہری معاہدے کی بحالی کے سلسلے میں ابتدائی بات چیت کریں گے۔